شه‌فه‌ق نيوز/ بانك رافده‌ين داوا له‌ بڕيگ له‌ ده‌زگايه‌يل ده‌وڵه‌ت كرد هه‌ڵه‌په‌ڵه‌ بكه‌ن له‌ كاراكردن ماسته‌ر كارده‌يل و مووچه‌ى كارمه‌نده‌يليان ئه‌را مانگ نيسان وه‌ شيوه‌ى ئه‌ڵكترۆنى بيه‌ن نه‌ك وه‌ ده‌س.
له‌ى باوه‌ته‌و، نويسينگه‌ى ره‌سانن بانكه‌گه‌ له‌ به‌ياننامه‌يگ وت: بانكه‌گه‌ داوا له‌ بڕيگ وه‌ڕيه‌وبه‌ره‌يل ژمێريارى ده‌زگايه‌يل ئه‌كا ماسته‌ر كارد كارمه‌نده‌يليان كارا بكه‌ن ك له‌لايه‌ن بانكه‌گه‌وه‌ وه‌پيان درياگه‌ له‌وه‌ر ئه‌وه‌گ مووچه‌ى ئى مانگه‌ وه‌شيوه‌يگ ئه‌لكترۆنى وه‌ربگرن.
باس له‌وه‌يش كرد و وت: بايه‌سه‌ له‌بان وه‌ڕيه‌وبه‌ر ده‌زگايه‌يل ژمێريارى بڕيگ له‌ ده‌زگايه‌يل موخاتبه‌ى ئيداره‌ى گشتى بانكه‌گه‌ بكه‌ن و گشت رێ وشوونه‌يليگ له‌باره‌ى كاراكردن ماسته‌ر كارده‌يل ته‌واو بكه‌ن وه‌تايبه‌ت له‌ى بارودوخه‌ ك وڵاته‌گه‌ له‌تى ژيه‌ێد له‌ ئه‌نجام ڤايرۆس كۆرۆناو بايه‌سه‌ له‌ڕێ ئه‌لكترۆنييه‌و مووچه‌ى كارمه‌نده‌يل بدريه‌ێد.
